גאורגיוס פאפאיאניס

גאורגיוס פאפאיאניס (ביוונית: Γιώργος Παπαγιάννης) הוא כדורסלן יווני המשחק בעמדת הסנטר בפנרבחצ'ה מליגת העל הטורקית והיורוליג.

קריירה מקצועית

פריסטרי אתונה (2012–2013) 
פאפאיאניס ערך את הופעת הבכורה שלו בקבוצה הבוגרת של פריסטרי ב-5 בינואר 2012, בגיל 14, במשחק ליגת העל היוונית נגד פנאתינאיקוס,  והפך לשחקן הצעיר ביותר ששיחק אי פעם בליגה היוונית.   הוא שיחק בכל עונת 2012/13 בפריסטרי.

פנאתינאיקוס (2014–2016) 
ב-25 ביוני 2014, פאפאיאניס חתם בפנאתינאיקוס על חוזה רב-שנתי עם אופציה שאפשרה לו לעזוב את הקבוצה למכללה בארצות הברית במהלך קיץ 2015.  פאפאיאניס, שנחשב לאחד מהכישרונות הצעירים עם הפוטנציאל הגדול באירופה, קיבל הצעות למלגות מ-17 מכללות, כולל קונטיקט, אריזונה, טמפל,  קרוליינה הצפונית, אורגון, סנט ג'ונס וקנטקי.  ב-8 ביולי 2015, פורסם כי פאפאיאניס בחר להמשיך לשחק בפנאתינייקוס.  חוזהו של בפנאתינאיקוס כלל אופציית רכישה של חצי מיליון אירו. 

פאפאיאניס זכה עם קבוצתו בגביע היווני ב-2015 ו-2016 ושיחק בשישה משחקים עם במהלך עונת 2015/16 ביורוליג, שם העמיד ממוצעים של 1.5 נקודות ו-1.7 ריבאונדים למשחק, ב-5 דקות.  בעונת 2015/16 בליגה היוונית הוא העמיד ממוצעים של 6.5 נקודות ו-2.8 ריבאונדים למשחק ב-11.5 דקות למשחק, כששיחק ב-23 משחקים.

סקרמנטו קינגס (2016–2018) 
באפריל 2016, פאפאיאניס נרשם לדראפט ה-NBA של 2016,  כשהתחזיות היו שיבחר כבחירת סיבוב שני או סוף סיבוב ראשון.  עם זאת, ב-23 ביוני, פאפאיאניס נבחר במקום ה-13 על ידי פיניקס סאנס, והפך לשחקן היווני שנבחר הכי גבוה בדראפט אי פעם. זכויותיו הועברו מאוחר יותר לסקרמנטו קינגס בליל הדראפט,  וביולי, הוא הצטרף לקינגס לליגת הקיץ 2016.  ב-15 ביולי 2016, הוא חתם על חוזה הרוקי שלו עם הקינגס.  ב-5 בנובמבר 2016, הוא ערך את הופעת הבכורה שלו ב-NBA בהפסד 117–91 למילווקי באקס, ורשם 2 נקודות וריבאונד אחד ב-6 דקות מהספסל.  ב-18 במרץ 2017, הוא השיג את הדאבל-דאבל הראשון שלו עם 14 נקודות ו-11 ריבאונדים בהפסד של הקינגס 110–94 לאוקלהומה סיטי ת'אנדר.  במהלך עונת הרוקי שלו הוא נשלח פעמים רבות לקבוצת ליגת הפיתוח של הקינגס, רינו ביגהורנס.  ב-8 בפברואר 2018, פאפאיאניס נחתך מהסגל על ידי הסקרמנטו קינגס.

פורטלנד טרייל בלייזרס (2018) 
ב-8 במרץ 2018, פאפאיאניס חתם על חוזה ל-10 ימים עם פורטלנד טרייל בלייזרס.  אף על פי שלא שיחק ולו משחק אחד עבור פורטלנד בתום חוזהו, פאפאיאניס חתם על חוזה לשנתיים ב-18 במרץ.  הוא הופיע במשחק אחד במדי הבלייזרס בעונת 2017/18. הבלייזרס ויתרו על פאפאיאניס לאחר סיום ליגת הקיץ 2018.

חזרה לפנאתינאיקוס (2018-הווה) 
ב-20 ביולי 2018, פאפאיאניס חזר רשמית לפנאתינאיקוס, לאחר שחתם על חוזה עם הקבוצה ל-3 שנים,  עם אופציה ל-2 נוספות לשיקול דעת הקבוצה.  החוזה כלל גם אופציית יציאה ל-NBA, לאחר השנה השלישית לחוזה.

קריירה בינלאומית

נבחרת יוון הצעירה 
עם נבחרת יוון הצעירה עד גיל 16, פאפאיאניס שיחק באליפות אירופה עד גיל 16 2012, והוביל את הטורניר בחסימות.  הוא גם שיחק עם יוון בגביע העולם עד גיל 16 של התאחדות הכדורסל הטורקית בסקריה, טורקיה, שם עזר ליוון לזכות במדליית הזהב. הוא שיחק גם באליפות אירופה עד גיל 16 של פיב"א 2013, שם זכה במדליית הארד ונבחר לחמישיית הטורניר,  לאחר ששוב הוביל את הטורניר בחסימות. 

פאפאיאניס שיחק גם בגביע העולם עד גיל 19 2015, ובאליפות אירופה עד גיל 18 2015, שם נבחר לחמישיית הטורניר.

נבחרת יוון הבוגרת 
פאפאיאניס זומן לראשונה לנבחרת יוון הבוגרת בכדורסל ב-2017. הוא שיחק עם יוון ביורובאסקט 2017, ובמוקדמות גביע העולם של 2019.

קריירת מועדונים 
 2× אלוף הליגה היוונית: (2019, 2020)
 4× מחזיק הגביע היווני: (2015, 2016, 2019, 2021)
 2× אולסטאר הליגה היוונית: (2019, 2020)
 הזוכה בתחרות ההטבעות של משחק האולסטאר היווני: (2020)

נבחרת יוון הצעירה 
 אליפות אירופה עד גיל 16 2012: מלך החסימות
 גביע העולם עד גיל 16 2013: 
 אליפות אירופה עד גיל 16 2013: 
 אליפות אירופה עד גיל 16 2013 : חמישיית הטורניר
 אליפות אירופה עד גיל 16 2013 : מלך החסימות
 אליפות אירופה עד גיל 18 2015 : , חמישיית הטורניר

הערות שוליים

קישורים חיצוניים 

 אתר רשמי
 באתר ליגת הפיתוח של ה-NBA
 ב-draftexpress.com
 באתר ליגת העל היוונית בכדורסל
 באתר היורוליג
 באתר פיב"א

כדורסלנים יוונים
כדורסלני פריסטרי אתונה
כדורסלני פנאתינאיקוס
כדורסלני סקרמנטו קינגס
כדורסלני רינו ביגהורנס
כדורסלני פורטלנד טרייל בלייזרס
בחירות דראפט של פיניקס סאנס
יוונים שנולדו ב-1997